หยุดยาว 3 วัน ท่องเที่ยวไทยคึกคัก เงินสะพัดกว่า 5 พันล้านบาท
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ช่วงวันหยุดยาวเนื่องในวันรัฐธรรมนูญ ระหว่างวันที่ 10 - 12 ธันวาคมนี้ ภาพรวมท่องเที่ยวภายในประเทศไทยกลับมาคึกคัก มีเม็ดเงินไหลเข้าสู่ภาคท่องเที่ยวแล้วกว่า 5 พันล้านบาท ซึ่งส่วนหนึ่งมาจากอากาศเย็นลงในหลายพื้นที่และมาตรการส่งเสริมการท่องเที่ยวของรัฐบาล ผ่านโครงการ "เราเที่ยวด้วยกัน เฟส 3" ทำให้อัตราการเข้าพักในโรงแรมที่พัก สูงขึ้นในหลายพื้นที่ ประกอบด้วยกรุงเทพฯ อัตราการเข้าพักเพิ่มขึ้นร้อยละ 10 การเดินทางท่องเที่ยว 217,400 คน/ครั้ง สร้างรายได้ 690 ล้านบาท ,ภาคกลาง อัตราการเข้าพักเพิ่มขึ้นร้อยละ 44 เดินทางท่องเที่ยว 458,300 คน/ครั้ง รายได้หมุนเวียน 1,010 ล้านบาท,ภาคตะวันออก มีอัตราการเข้าพักเพิ่มขึ้นร้อยละ 38 เดินทางท่องเที่ยว 362,000 คน/ครั้ง รายได้หมุนเวียน 1,400 ล้านบาท,ภาคเหนือ อัตราการเข้าพักเพิ่มขึ้นร้อยละ 41 เดินทางท่องเที่ยว 272,500 คน/ครั้ง รายได้หมุนเวียน 1,310 ล้านบาท,ภาคตะวันออกเฉียงเหนือ อัตราการเข้าพักเพิ่มขึ้นร้อยละ 49 เดินทางท่องเที่ยว 447,000 คน/ครั้ง รายได้หมุนเวียน 860 ล้านบาท ,ภาคใต้ อัตราการเข้าพักเพิ่มขึ้น เดินทางท่องเที่ยว 83,600 คน/ครั้ง รายได้หมุนเวียน 450 ล้านบาทผู้ประกอบการในหลายกิจการ/กิจกรรม ได้รับมาตรฐาน SHA / SHA+ สร้างความมั่นใจแก่นักท่องเที่ยวในการเดินทาง มีการตรวจคัดกรอง จัดสถานที่แบบเว้นระยะห่าง วัดอุณหภูมิและสวมใส่หน้ากากอนามัยในส่วนของผู้ติดเชื้อรายใหม่วันนี้ มีจำนวน 3,787 ราย ซึ่งแม้ว่าสถานการณ์ผู้ป่วยติดเชื้อรายวันอยู่ในระดับที่ดีขึ้น สำหรับผู้ป่วยโควิด-19 สายพันธ์โอมิครอน 3 รายของไทย ก็อยู่ในการควบคุมของทีมแพทย์และสาธารณสุข อย่างไรก็ตาม ไทยต้องเฝ้าระวังต่อเนื่อง ซึ่งนายกรัฐมนตรีกำชับยังผู้ประกอบการท่องเที่ยว ศูนย์การค้า ร้านค้า ร้านอาหาร ปฏิบัติตามมาตรการ ศบค. อย่างเคร่งครัด เพื่อป้องกันไม่ให้มีการแพร่ระบาด หรือคลัสเตอร์ที่มาจากภาคการท่องเที่ยว ภาคบริการ และในวันพรุ่งนี้ (13 ธ.ค. 64) ที่ประชุม ศบค. คาดว่า จะมีการหารือเพิ่มเติมสำหรับปรับมาตรการเข้า -ออก ประเทศ และการจัดงานรื่นเริงช่วงเทศกาลปีใหม่งาน ทั้งนี้ ทุกกิจกรรมขึ้นอยู่กับความร่วมมือของทุกฝ่ายปฏิบัติตามข้อกำหนด ซึ่งนายกรัฐมนตรีหวังเห็นคนไทยทุกคนได้ เฉลิมฉลองในช่วงส่งท้ายปีเก่าต้อนรับปีใหม่นี้ อย่างมีความสุขและปลอดภัย